
CMQUAEST: Odabrana pitanja iz povijesti kršćanstva u srednjem vijeku:

Slike ranog i srednjovjekovnog kršćanstva u suvremenoj popularnoj kulturi

(15+15 sati predavanja/seminara, 3 ECTS)

zimski semestar 2014./2015.



Nositelj/predavač: dr. sc. Trpimir Vedriš (C-115), tel. 6120-155

Savjetovanje: ponedjeljkom 9,30-10,30; srijedom 9,30-10,30 i/ili prema dogovoru

E-pošta: tvedris@gmail.com

**1. Opis predmeta**

Zamišljen kao dodatak predmetu *Kršćanstvo u srednjem vijeku II*, ovaj je kolegij posvećen pitanju: kako se uloga kršćanstva u srednjovjekovnoj civilizaciji europskog Zapada percipira i prezentira u suvremenoj kulturi (Europa i SAD kasnog 20. st.)? Problemu ćemo pristupiti na način da izaberemo „sliku“ (nekog pojma, fenomena) i – tretirajući je kao proizvod određenog suvremenog diskursa – kroz analizu strukture tog proizvoda postavimo dvostruko pitanje: na koji način ta slika prezentira prošlu stvarnost, s jedne strane, i što govori o okolnostima (akterima, mehanizmima) njena oblikovanja, s druge. Takav postupak podrazumijeva, dakle, pitanje o relaciji suvremenog spram srednjovjekovlja (odabira tema, korištenje izvora, oslanjanje na autoritete – literaturu). konstrukcije i prezentacije (svrha, ishodi).

**2. Očekivani ishod:**

a) na prvoj razini – propitivanje srednjovjekovlja kao konstrukta (predstavljenog kroz odabrani *topos, mitem* i sl.) prvenstveno kao referencije u suvremenoj kulturi (propituje se njegov „epistemološki status drugoga“ i njegova uporaba u suvremenom društvu).

b) na drugoj razini – ishod bi trebao biti poticanje interesa za „stvarnu povijest“ (iako preko „zabavnog“, „popularnog“) – kroz čitanje izvora i/ili relevantne literature. dakle – ozbiljna historiografska analiza povijesnih fenomena. Nekoliko praktičnih ishoda

* osvješćivanje konstruiranost slike srednjovjekovnog kršćanstva danas,
* uočavanje mehanizama konstruiranja te slike,
* ovisnost tih mehanizama kao niza odabira u konkretnim suvremenim diskursima (politički, društveni itd.)
* uočavanje njihovog povijesnog podrijetla i funkcije (svrhe)
* upoznavanje povijesne relevantne problematike
* upoznavanje ključnih izvora
* upoznavanje stanje struke – na primjeru relevantnih radova

**2. Tjedni raspored** – zimski semestar 2013/2014.[[1]](#footnote-1)

**3. Literatura**

***3.1. Ispitna literatura***

– nema –

***3.2. Tjedna čitanja* i *izborna literatura*** bit će priređeni u obliku Čitanke, odnosno tjednih zadataka.

***3.3. Predlošci za analizu*** *(tjedni zadaci)*

*Književni predlošci (izbor)*

Baigent, Michael – Richard Leigh. *Inkvizicija*. Prev. Julijana Štrok. Zagreb: Stari grad, 2002. [The Inquisition. London: Viking, 1999., Penguin 22000.]

Baigent, Michael – Richard Leigh – Henry Lincoln. *Sveta krv, sveti Gral*. Prev. Saša Drach. Novo dopunjeno izd. Zagreb: Stari grad, 22005 . [*The Holy Blood and the Holy Grail*. London, Cape & Co., 1982., revised edition in 2005.]

Brown, Dan. *Da Vincijev kod*. Prev. Suzana Sesvečan. Zagreb: V.B.Z., 22005. [*The Da Vinci Code*. New York, 2003. ]

Eco, Umberto. *Ime Ruže*. Zagreb: Jutarnji list, 32004. [*Il nome della rosa*. Milano, 1980.]

Robinson, John J. *Rođeni u krvi: izgubljene tajne masonerije*. Prev. Julijana Štrok. Zagreb: Stari Grad, 1999. [*Born in blood: the lost secrets of freemasonry*. New York, 1989.]

Twain, Mark. *Yankee na dvoru kralja Arthura*. Prev. Leo Držić. Zagreb: Sysprint, 2001. (više izdanja na hrvatskom od 1958.) [Clemens, Samuel. *A Connecticut Yankee in King Arthur's Court*. New York, 1889.]

Ziedan, Youssef. *Azazel*. Prev. Daniel Bučan. Zagreb: Ljevak, 2010. [izvornik: arapski, 2008.]

Woolfolk Cross, Donna. *Papisa Ivana*. Prev. Mirjana Kekez Zec. Zagreb: Naklada Ljevak, 2007. [*Pope Joan* (New York: Crown, 1996.; Three Rivers Press, 22009.]

*Filmski predlošci (izbor)*

*Agora* (2009), red. Alejandro Amenábar [<http://www.imdb.com/title/tt1186830/>]

*Black Death* (2010), red. Christopher Smith [<http://www.imdb.com/title/tt1181791/>]

*Da Vinci Code* (2006),red. Ron Howard [<http://www.imdb.com/title/tt0382625/>]

*Galileo* (1975), red. Joseph Losey (B. Brecht) [<http://www.imdb.com/title/tt0073029/>]

*Kingdom of Heaven* (2005), red. Ridley Scott [<http://www.imdb.com/title/tt0320661/>]

*Der Name der Rose* (1986), red. Jean-Jacques Annaud [<http://www.imdb.com/title/tt0091605/>]

*Die Päpstin* (2009), red. Sönke Wortmann [<http://www.imdb.com/title/tt0458455/>]

Baigent, Michael – Richard Leigh. *Inkvizicija*. Prev. Julijana Štrok. Zagreb: Stari grad, 2002. [The Inquisition. London: Viking, 1999., Penguin 22000.]; Baigent, Michael – Richard Leigh – Henry Lincoln. *Sveta krv, sveti Gral*. Prev. Saša Drach. Novo dopunjeno izd. Zagreb: Stari grad, 22005 . [*The Holy Blood and the Holy Grail*. London, Cape & Co., 1982., revised edition in 2005.]; Brown, Dan. *Da Vincijev kod*. Prev. Suzana Sesvečan. Zagreb: V.B.Z., 22005. [*The Da Vinci Code*. New York, 2003.]; Eco, Umberto. *Ime Ruže*. Zagreb: Jutarnji list, 32004. [*Il nome della rosa*. Milano, 1980.]; Eco, Umberto. *Foucaultovo njihalo.* Prev. Lia Paić. Zagreb: Izvori, 2003. [*Il pendolo di Foucault*. Milano, 1988.] Robinson, John J. *Rođeni u krvi: izgubljene tajne masonerije*. Prev. Julijana Štrok. Zagreb: Stari Grad, 1999. [*Born in blood: the lost secrets of freemasonry*. New York, 1989.]; Twain, Mark. *Yankee na dvoru kralja Arthura*. Prev. Leo Držić. Zagreb: Sysprint, 2001. (više izdanja na hrvatskom od 1958.) [Clemens, Samuel. *A Connecticut Yankee in King Arthur's Court*. New York, 1889.]; Ziedan, Youssef. *Azazel*. Prev. Daniel Bučan. Zagreb: Ljevak, 2010. [izvornik: arapski, 2008.]; Wallace-Murphy, Tim. *Otkrivanje tajnog kršćanskog koda: skrivene poruke unutar Crkve i renesansne umjetnosti*. Prev. Iva Ušćumlić-Gretić. Zagreb: V.B.Z., 2006. [*Cracking the Symbol Code - Revealing the Secret Heretical Messages within Church and Renaissance Art*, 2005.]; Woolfolk Cross, Donna. *Papisa Ivana*. Prev. Mirjana Kekez Zec. Zagreb: Naklada Ljevak, 2007. [*Pope Joan* (New York: Crown, 1996.; Three Rivers Press, 22009.]

Eco, Umberto. *Foucaultovo njihalo.* Prev. Lia Paić. Zagreb: Izvori, 2003. [*Il pendolo di Foucault*. Milano, 1988.].

**Studentske obveze:** Nazočnost na predavanju/seminaru (dopuštena su dva *neopravdana* izostanka tijekom semestra), „čitanje“ zadane literature (1-2 naslova tjedno), aktivno sudjelovanje u seminarskom dijelu nastave (rasprava, predstavljanje zadane teme u obliku usmenog izlaganja), izrada završnog seminarskog rada te. Ispunjenje obveza podrazumijeva temeljno poznavanje obrađenih predmetnih sadržaja, sposobnost kritičkog tumačenja obvezatne literature, te poznavanje odabranih naslova iz izborne literature/tjednih zadataka. Predviđena je obilata dodatna literatura/materijal za tjedne zadatke.

\*\*\* U slučaju neispunjavanja neke od navedenih obveza polazniku neće biti priznati ECTS bodovi niti će mu biti zaključena. Teški slučajevi plagiranja kod pismenih zadataka kaznit će se isključivanjem polaznika iz nastave.

1. Predavač zadržava pravo izmjene glavnih tema, kao i bilo kojeg dijela kolegija utvrđenog ovim dokumentom. [↑](#footnote-ref-1)